b'\n_START_ARTICLE_\nGr\xc3\xa5lyng\n_START_SECTION_\nBeskrivelse\n_START_PARAGRAPH_\nSkuddene er tynde og kun svagt forgrenede. Barken er f\xc3\xb8rst r\xc3\xb8dbrun og svagt h\xc3\xa5ret, men senere bliver den m\xc3\xb8rkebrun og opspr\xc3\xa6kkende. Knopperne sidder samlet i sm\xc3\xa5 bundter ved bladhj\xc3\xb8rnerne, og de er smalle og udsp\xc3\xa6rrede med samme farve som bladene. Bladene sidder kransstillet, og de er ustilkede, linjeformede (n\xc3\xa5leagtige), h\xc3\xa5rl\xc3\xb8se og m\xc3\xb8rkegr\xc3\xb8nne._NEWLINE_Blomstringen sker i juni-juli, hvor man finder blomsterne siddende i en t\xc3\xa6t klase ved skudspidsen. De enkelte blomster er oppustet cylindriske med purpurr\xc3\xb8de kronblade, der har 4 sm\xc3\xa5 t\xc3\xa6nder ved randen. Frugterne er kapsler med mange sm\xc3\xa5 fr\xc3\xb8._NEWLINE_Rodnettet er meget fint og filtagtigt. Planten ar afh\xc3\xa6ngig af samliv med \xc3\xa9n eller flere svampe (mykorrhiza)._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 0,50 x 0,50 m (10 x 10 cm/\xc3\xa5r).'